CELEX: 62008CN0135
Language: fi
Date: 2008-04-03 00:00:00
Title: Asia C-135/08: Ennakkoratkaisupyyntö, jonka Bundesverwaltungsgericht (Saksa) on esittänyt 3.4.2008 — Janko Rottmann v. Freistaat Bayern

5.7.2008   
            
            
               FI
            
            
               Euroopan unionin virallinen lehti
            
            
               C 171/13
            
         Ennakkoratkaisupyyntö, jonka Bundesverwaltungsgericht (Saksa) on esittänyt 3.4.2008 — Janko Rottmann v. Freistaat Bayern
   (Asia C-135/08)
   (2008/C 171/22)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesverwaltungsgericht
   Pääasian asianosaiset
   
      Kantaja: Janko Rottmann
   
      Vastaaja: Freistaat Bayern
   Ennakkoratkaisukysymykset
   
               1)
            
            
               Onko yhteisön oikeus esteenä unionin kansalaisuuden (ja siihen liittyvien oikeuksien ja perusvapauksien) menettämisen kaltaiselle oikeudelliselle seuraukselle, joka perustuu siihen, että kansallisen (Saksan) lainsäädännön mukaan tahallisella vilpillä saadun jäsenvaltion (Saksan) kansalaisuuden sinänsä laillinen peruuttaminen johtaa yhdessä jonkin toisen jäsenvaltion (Itävalta) kansalaisuutta koskevan kansallisen lainsäädännön kanssa — kuten käsiteltävänä olevan asian kantajan tapauksessa siitä syystä, että alkuperäistä Itävallan kansalaisuutta ei voida saada takaisin — valtiottomuuteen?
            
         
               2)
            
            
               Jos ensimmäiseen kysymykseen vastataan myöntävästi:
               Onko jäsenvaltion (Saksa), joka on kansalaistanut unionin kansalaisen ja haluaa sittemmin peruuttaa vilpillisesti saadun kansalaisuuden, yhteisön oikeus huomioon ottaen jätettävä kansalaisuus kokonaan tai toistaiseksi peruuttamatta, jos tai niin kauan kuin peruuttamisen oikeudellisena seurauksena on 1 kysymyksessä tarkoitettu unionin kansalaisuuden (ja siihen liittyvien oikeuksien ja perusvapauksien) menettäminen, vai onko toisen jäsenvaltion (Itävalta), jonka kansalainen henkilö aikaisemmin oli, yhteisön oikeus huomioon ottaen tulkittava, sovellettava tai jopa muutettava kansallista lainsäädäntöään siten, että tätä oikeudellista seurausta ei synny?